open-index/open-wikipedia-markdown huggingface dataset:
Sander Idrettslag

**Sander Idrettslag** er en idrettsklubb for fotball og ski i Sander i Sør-Odal kommune som er i Innlandet fylke. Idrettslaget har tidligere drevet med håndball og friidrett, men det er fotball som har vært den mest fremtredende idrettsaktiviteten opp gjennom årene. Klubben vant blant annet kretsmesterskapet i 1932. I dag har klubben fotballag i 3. divisjon for menn og 4. divisjon for kvinner, samt et juniorlag i elite.

## Fotball
## Tabellen

### Divisjonsutvikling

### Støtteapparat

*Trener: Knut Nordnes
*Assistenttrener: Trond Simen Nesset
*Juniortrenere: Roy Magne Bjørnerud og Jonas Ellefsrud
*Leder: 
*Nestleder: 
*Sportslig leder: Bjørn Arild Smedsberg 
*Materialforvalter: Vegard Tørmoen 
*Sekretær: Randi Bakken

### Seriestatistikk 1999–2009

*1999: 5.-plass (4. divisjon)
*2000: 1.-plass (opprykk til 3. divisjon)
*2001: 9.-plass
*2002: 2.-plass
*2003: 4.-plass
*2004: 3.-plass
*2005: 3.-plass
*2006: 7.-plass
*2007: 3.-plass
*2008: 4.-plass
*2009: 2.-plass
*2010: 8.-plass(pga endringer i seriesystemet rykket Sander IL ned til 4 divisjon)
*2011: 1.-plass (opprykk til 3.divisjon)

## Skøyter
Skøyteløperen Dag-Erik Kleven representerte klubben som juniorløper og ble norgesmester i sprint som junior (2003 og 2004), han ble senere norgesmester i sprint for senior (2007 og 2008), men da representerte han Sand IF. Kleven deltok også i Sprint-VM 3 ganger (2007, 2008 og 2010).

## Eksterne lenker
*
Republikken Alba (1944)

:*For staten med samme navn som eksisterte på slutten av 1700-tallet og begynnelsen av 1800-tallet, se [[Republikken Alba]]*
**Republikken Alba** var en stat som eksisterte i en kort periode fra 10. oktober til 2. november 1944 i Alba i Nord-Italia. Staten var en lokal protest mot fascistregime i Italia under den andre verdenskrig. Navnet fikk staten fra Napoleons Alba, republikken Alba, som eksisterte mellom 1796 og 1801 i Piemonte.
Novomitsjurinsk

**Novomitsjurinsk** (russisk: Новомичу́ринск) er en by i Rjazan oblast i Russland. Byen ligger ved elva Pronja, rundt 65&nbsp;km sør for Rjazan. Innbyggertall: 20&nbsp;400 (2005 est.), 20&nbsp;743 (folketelling 2002).

Novomitsjurinsk ble grunnlagt i 1968 og fikk bystatus i 1981. Den er oppkalt etter botanikeren og planteforskeren Ivan Mitsjurin, som ble født i nærheten.

## Referanser


## Eksterne lenker
*
Hossam Ghaly

**Hossam Ghaly** (født 15. desember 1981 i Kafr el-Sheikh i Egypt) er en egyptisk landslagsspiller i fotball som har spilt for to engelske, en egyptisk og en nederlandsk klubb. Han er nå på utlån til Derby County fra Tottenham Hotspur.

Ghaly har scoret 5 mål på 21 landskamper for .

## Biografi
Hossam Ghaly startet sin fotballkarriere i egyptiske El Ahly, og han spilte for denne klubben fram til august 2003 da han skrev under på en kontrakt med nederlandske Feyenoord som betalte rundt €1, 5 million for Ghaly. Han debuterte for Feyenoord den 21. september 2003 da han ble byttet inn i det 47. spilleminutt i en ligakamp mot PSV Eindhoven, og totalt spilte han 13 ligakamper for klubben fra Rotterdam i 2003/04-sesongen. Hans første mål for Feyenoord kom 21. august 2004 da de slo Willem II 4-0, men dette ble også hans eneste ligamål på 20 kamper i 2004/05-sesongen. Etter å ha scoret 2 mål på 10 ligakamper i første del av 2005/06-sesongen ble han solgt til engelske Tottenham Hotspur for cirka 2 millioner pund den 31. januar 2006.

Ghaly debuterte for Tottenham, og i Premier League, den 9. september 2006 i en kamp mot Manchester United, og hans første mål for *Spurs* kom 19. oktober 2006 da Tottenham vant 2-0 over Beşiktaş i en kamp i UEFA-cupen. Han noterte seg for sitt første ligamål den 17. mars 2007 da Tottenham vant 3-1 over Watford, og dette ble hans eneste ligamål på 21 kamper i 2006/07-sesongen for klubben fra London. På grunn av en episode i en ligakamp mot Blackburn Rovers den 10. mai 2007 har ikke Hossam Ghaly spilt flere kamper for *Spurs*. I den kampen ble han byttet inn i det 29. spilleminutt for deretter å bli byttet ut i det 60. spilleminutt, og i frustrasjon over å bli byttet ut kastet han drakten sin på bakken da han forlot banen.

Etter 8 måneder uten å ha spilt noen obligatoriske kamper skrev Ghaly den 11. januar 2008 under på en låneavtale med Derby County, og han debuterte for Derby den 12. januar 2008 i en ligakamp mot Wigan Athletic.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 546).  Headline Book Publishing, London. ISBN 978-0-7553-1664-9

## Eksterne lenker
* 
*  Webartikler om Ghaly
Rybnoje

**Rybnoje** (russisk: Ры́бное) er en by i Rjazan oblast i Russland. Byen ligger ved elva Vozja (ei sideelv til Oka) rundt 18&nbsp;km nordvest for Rjazan. Innbyggertall: 19&nbsp;100 (2005 est.), 19&nbsp;150 (folketelling 2002).

Rybnoje ble først nevnt i historiske dokumenter i 1597 som bosetningen *Rybnino* (russisk: Ры́бнино). Den fikk innvilget bystatus i 1961.

## Eksterne lenker
*
Sasovo

**Sasovo** (russisk: Са́сово) er en by i Rjazan oblast i Russland. Byen ligger ved elva Tsna (i Okas nedbørfelt), rundt 150&nbsp;km øst for Rjazan. Innbyggertall: 30&nbsp;000 (2005 est.), 30&nbsp;736 (folketelling 2002).

Sasovo ble grunnlagt i 1642, og fikk innvilget bystatus i 1926.

## Referanser


## Eksterne lenker
*
Rjazjsk

**Ryazjsk** (russisk: Ряжск) er en by i Rjazan oblast i Russland. Byen ligger rundt 115&nbsp;km sør for Rjazan. Innbyggertall: 22&nbsp;850 (folketelling 2002).

Byen er kjent siden 1502. Fra slutten av 1500-tallet var den en del av Storfyrstedømmet Moskvas grensebefestninger mot tatarene, og voktet dragstedet Rjazjsk mellom elvene Don og Oka.

## Referanser


## Eksterne lenker
*
Iowa State University of Science and Technology

**Iowa State University (of Science and Technology)** er et delstatseid universitet i Ames i delstaten Iowa, USA. Det ble grunnlagt i 1858 som *Iowa Agricultural College and Model Farm*, og fram til 1959 het det *Iowa State College of Agriculture and Mechanic Arts*. 

Dette ble et land-grant-college fra starten etter Morrill Act i 1862. Kvaliteten ved dette offentlige universitetet er meget høy, derfor regnes det med i den eksklusive Public Ivy-gruppen av amerikanske kvalitetsuniversiteter.

I 1879 ble *School of Veterinary Science* startet opp som den første i sitt slag i USA. Student- og fagfestivalen VEISHEA har pågått årlig siden 1922, med flere amerikanske presidenter og toppartister som gjestedeltakere.

De mest kjente fagfeltene er jordbruk, veterinærmedisin og ingeniørfagene. Men det er i alt syv colleges ved *ISU*:
*1 Agriculture and Life Sciences, 1869
*2 College of Engineering, 1869
*3 College of Veterinary Medicine, 1879
*4 Liberal Arts and Sciences, 1898 – 6.900 studenter
*5 College of Human Sciences (incl Education, 1968), 2005
*6 College of Design, 1979
*7 College of Business, 1984

*ISU* hadde 25&nbsp;462 studenter og 1&nbsp;622 vitenskapelig ansatte i høstsemesteret 2006, og skolepengene dette studieåret var US$ 6&nbsp;161 for studenter som er folkeregistrert i Iowa, og US$ 16.196 for studenter fra andre delstater eller land. Totalbudsjettet er på over 5 mrd kroner.

Rektor er Gregory L. Geoffroy. *ISU* har i 2007 totalt 205.000 alumni over hele USA og i andre land.

## Referanser


## Eksterne lenker
* 
* ISU Facts
Jacksonville State University

**Jacksonville State University** er et delstatseid universitet i Jacksonville i delstaten Alabamaa, USA. Det ble grunnlagt av delstaten i 1883 som lærerskole (Normal School), og benyttet da Hames' Hall fra 1870.

Ved *JSU* var det 8&nbsp;957 studenter og 450 vitenskapelig ansatte i 2006, og skolepengene dette året var US$ 5&nbsp;070 for studenter fra Alabama. Undervisningen gis opp til mastergrad.

Det er 5 colleges ved JSU, med studenttall per 2006:
* Arts & Sciences – 3&nbsp;148 studenter
* Eduation & Professional Studies – 2&nbsp;839 studenter
* Commerce & Business Admin. – 1&nbsp;064 studenter
* Nursing & Health Sciences – 783 studenter
* *Utenom disse colleges* – 1&nbsp;123 studenter

Andelen afroamerikanske studenter i 2006 var 23,3&nbsp;%, mens 1,3&nbsp;% var asiater og 1,1&nbsp;% hispanics. Antallet som tok fjernundervisning i 2006 var 2.385.

Studentene kommer særlig fra nordøstre Alabama og nordvestre Georgia, og har de siste 25 årene kommet nesten utelukkende fra de fire delstatene Alabama, Georgia, Florida og Tennessee. Etter hvert har også noe mer studenter fra andre Sørstater kommet til. Studenttallene totalt i 2006 var:
* Alabama – 7&nbsp;207 studenter
* Georgia – 1&nbsp;105 studenter
* *Utlandet – 233 studenter*
* Florida – 60 studenter
* Illinois – 27 studenter
* Virginia – 26 studenter
* Texas – 25 studenter
* California – 22 studenter
* Tennessee – 20 studenter

Totale antall alumni er 52&nbsp;000, hvorav 34&nbsp;000 fra Alabama, 8&nbsp;000 fra Georgia og under 2&nbsp;000 fra hnhv Florida og Tennessee.

Rektor er William A. Meehan, mens styreleder er guvernør i Alabama Bob Riley.

## Referanser


## Eksterne lenker
* 
*
Activision

**Activision** er et amerikansk spillutviklingsselskap basert i Santa Monica, California. Grunnlagt 1. oktober 1979 som en av de første uavhengige spillprodusentene. Deres første produkter var spill til Atari 2600. De har også laget spill til mange andre populære konsoller, som Commodore 64/128, MSX og Amiga.

Noen av deres mest kjente produkter er seriene og spillene:
* Call of Duty
* James Bond
* Crash Bandicoot
* Spider-Man
* Quake
* Tony Hawk's
* Soldier of Fortune
* DOOM
* Guitar Hero
* Prototype
*Big Rigs: Over the Road Racing

## Studioer under Activision
Activision eier en rekke studioer:
*7 Studios i West Los Angeles, California, USA, Salt Lake City, Utah, USA og Taipei, Taiwan, grunnlagt i 1999, kjøpt 6. april 2009.
*Beenox i Québec by, Canada, grunnlagt i mai 2000, kjøpt 25. mai 2005.
*Bizarre Creations i Liverpool, EnglandActivision Acquires U.K. Game Developer Bizarre Creations fra Activision sin nettside, grunnlagt som Raising Hell Productions i 1987 og byttet navn i 1994, kjøpt 26. september 2007.
*Budcat Creations i Las Vegas, Nevada, USA, grunnlagt september 2000, kjøpt 10. november 2008.
*DemonWare i Dublin, Republic of Ireland og Vancouver, British Columbia, Canada, grunnlagt i 2003, kjøpt mai 2007.
*FreeStyleGames i Leamington, England, United Kingdom, grunnlagt i 2002, kjøpt 12. september 12 2008.
*High Moon Studios i San Diego, California, USA, grunnlagt som Sammy Entertainment i april 2001, grunnlagt av Vivendi Games i januar 2006.
*Infinity Ward i Los Angeles, California, USA, grunnlagt i 2002, acquired October 2003.
*Neversoft i Los Angeles, California, USA, grunnlagt i July 1994, acquired October 1999.
*Radical Entertainment i Vancouver, Canada, USA, grunnlagt i 1991, acquired in 2005.
*Raven Software i Madison, Wisconsin, USA, grunnlagt i 1990, acquired in 1997.
*Sledgehammer Games i Foster City, California, USA, grunnlagt November 17, 2009
*Toys For Bob i Novato, California, USA, grunnlagt i 1989, kjøpt May 3, 2005.
*Treyarch i Santa Monica, California, USA, grunnlagt i 1996, kjøpt 2001.
*Vicarious Visions i Albany, New York, USA, founded i 1990, kjøpt January 2005.

## Referanser


## Eksterne lenker
* 

### Studioer
* Activision's current list of developers
* Beenox Studios
* High Moon Studios
* Infinity Ward
* Neversoft Entertainment
* Radical Entertainment
* Raven Software
* Sledgehammer Games
* Toys for Bob
* Treyarch
* Vicarious Visions
Helge Halvorsen

**Helge Halvorsen** (1947–2023) var en norsk lokalpolitiker.

Han var ordfører i Nord-Aurdal kommune i Oppland for Arbeiderpartiet i perioden 2007–2011. Han ble kommunens første direktevalgte ordfører, og kommunens første ordfører fra Arbeiderpartiet.

## Referanser
Flommer i Europa 2005

**Europeiske flommer 2005** rammet hardest Romania, Sveits, Østerrike og Tyskland, i tillegg til flere andre land i Sentral-Europa og Øst-Europa i august 2005.

Totalt antall døde var 62, med 31 døde i Romania, 20 i Bulgaria, seks i Sveits og fem i Østerrike og Tyskland. Tusener ble evakuert fra sine hjem. Regnet var det verste som hadde rammet Europa siden flommene i 2002.
Tove Haugli

**Tove Haugli** (født 1961) var ordfører i Nord-Fron kommune i Oppland for Arbeiderpartiet fra 2007 til 2011. Hun var varaordfører i perioden før, fra 2003 til 2007. Kommunen har vært styrt av Ap siden 1927. Senterpartiet og Olav Røssum tok over ordførerstolen i 2011.
Liv Solveig Alfstad

**Liv Solveig Alfstad** (født 4. november 1968) er en norsk lokalpolitiker som representerte Arbeiderpartiet. Alfstad meldte seg ut av Arbeiderpartiet i 2024 på grunn av uenighet rundt hvordan partiet hadde håndtert nedleggelser av skoler i Innlandet fylkesting.  Hun har vært ordfører i Nordre Land kommune i Oppland fra 2004 til 2015. Hun tok over midt i en periode, etter at hennes forgjenger Rolf Rønningen døde.

## Referanser


## Kilder
* TV2 velgerguiden
Portefølje

**Portefølje** (fra fransk *portefeuille*, lommebok; engelsk *portfolio*) kan ha flere betydninger på norsk, deriblant:
*Opprinnelig fransk betegnelse for veske eller mappe til dokumenter og brev, gjerne med lås (dokument- eller samlemappe)
*Portefølje (økonomi), samling av verdipapirer innen økonomi og finans, for eksempel beholdningen av aksjer i en bank eller andre økonomiske produkter (aksjeportefølje eller aksjebeholdning)
*Portefølje (forsikring), samling forsikringer i et forsikringsselskap
*Portefølje (administrasjon), samlebetegnelse på mengden av saker eller oppdrag i et advokatfirma eller ved et liknende kontor, for eksempel forretnings- og kundeporteføljer
*Portefølje (kunst) eller portfolio, en presentasjonssamling eller arbeidsmappe med arbeidsprøver og tidligere arbeider fra særlig grafiske designere, fotografer, illustratører, kunstnere og andre. 
*En ministers portefølje omfatter de regjeringssakene som denne ministeren har ansvar for. En minister uten portefølje er en minister uten eget fagdepartement, men som likevel deltar i regjeringsdiskusjonene, også kalt en konsultativ statsråd.
*En *general uten portefølje* er en general uten kommandorett.
*Prosjektportefølje, innen prosjektporteføljestyring, en samling av prosjekter i en virksomhet.
Jackson State University

**Jackson State University** er et delstatseid universitet i Jackson i delstaten Mississippi, USA, ikke langt fra *Jackson International Airport*. Det ble grunnlagt i 1877 av baptister som Natchez Seminary og henvendte seg særlig til svarte lærerstudenter. Det er et av de opprinnelige Historiske svarte læresteder i USA.

Delstaten overtok som eier i 1940. Jackson State ble kjent i 1970 da politiet skjøt og drepte to studenter på campus under studentopptøyer (*Jackson State killings*).

Universitetet er særlig kjent for sine gode studier innen business og IT-fag. *Jackson State* var også det første av de opprinnelige universiteter for svarte som tilbød Ph.D i business administration.

Ved *JSU* var det 8&nbsp;256 studenter og 474 vitenskapelig ansatte i 2006, og skolepengene dette året var US$ 4&nbsp;224 for studenter hjemhørende i delstaten Mississippi. Studiene tilbys opp til doktorgradsnivå (Ph.D).

## Colleger og skoler
Jackson State har følgende colleges med underlagte skoler
* College of Business (med gradsprogrammer i følgende fag:)
** Management and Marketing
** Accounting
** Entrepreneurship
** Economics, Finance & General Business
** Entrepreneurship
* College of Education and Human Development
** School of Instructional Leadership:
** School of Administrative Leadership:
* College of Liberal Arts
** School of Fine and Performing Arts:
** School of Social & Behavioral Science:
** School of Communications:
* College of Lifelong Learning
**Professional Interdisciplinary Studies
* College of Public Service
** School of Public Health:
** School of Social Work:
** School of Policy & Planning:
* College of Science, Engineering and Technology
**School of Science & Technology:
**School of Engineering:

Jackson State er den første og hittil eneste av de opprinnelige universiteter for svarte som tilbyr høyere eksamen i meteorologi. Skolen satser spesielt på å bygge opp et fagmiljø for afroamerikanske meteorologer og atmosfærefysikere, som arbeider innenfor både media, private institutter og i embetsverket. 

## Referanser


## Eksterne lenker
*
Flommer i Europa 2002

**Europeiske flommer 2002**

En 100-årsflom i august 2002 
forårsaket av mer enn en uke med kraftig regnvær rammet Europa, drepte dusinvis, ødela tusener av hjem og medførte ødeleggelse for milliarder av euro i Tsjekkia, Østerrike, Tyskland, Slovakia, Polen, Ungarn, Romania og Kroatia.

Mens ingen årsak ble funnet for regnet som forårsaket flommene, er effektene av El Nino antatt å være en av årsakene 
selv om andre er uenige i dette.

Flommene startet med kraftig regnvær i østlige deler av Alpene, som resulterte i flommer i Nord-Italia, Bayern og de østerrikske statene Salzburg og Oberösterreich. Flommene beveget seg gradvis østover langs Donau, selv om ødeleggelser i de store byene langs breddene ikke var så alvorlige som de flomområdene som ble skapt senere.

Når regnværet beveget seg nordøstover til Böhmerwald og til kildeområdene til Elben og Vltava, var resultatet katastrofale vannivå først i de østerrikske områdene av Mühlviertel og Waldviertel og senere i Tsjekkia, Thüringen og Sachsen. Elver fant nye elveløp og oversvømmelsene kom ut av kontroll. Flere landsbyer i nordlige Böhmen, Thüringen og Sachsen ble mer eller mindre ødelagt fordi elvene skiftet kurs.

Flommene som rammet Europa i august 2002 var del av et større system som også rammet Asia. I Europa var Tsjekkia, Slovakia, Italia, Spania, Tyskland, Romania, Bulgaria, Kroatia, Ungarn og Ukraina de landene som ble påført størst skade. 
Flere elver i regionen, deriblant Vltava, Elben og Donau nådde rekordhøyder.

## Referanser
Arnhild Baukhol

**Arnhild Johanne Baukhol** (født 27. august 1950) er en norsk politiker (tidl. Ap) som var ordfører i Ringebu kommune fra 2007 til 2011. Hun meldte seg ut av Arbeiderpartiet i 2011 og satt resten av perioden som uavhengig.

## Referanser
George Stephenson

**George Stephenson** er navnet til flere personer: 

*  George Stephenson (fotballspiller)
*  George Stephenson (ingeniør), engelsk jernbanepioner
James Madison University

**James Madison University** er et delstatseid universitet i Harrisonburg i delstaten Virginia, USA. Det ble grunnlagt i 1908 som lærer- og ingeniørhøyskole for kvinner, men er åpent for begge kjønn. 

Fra 1916 fikk skolen rett til å tildele Bachelorgraden, og fra 1954 også mastergraden. Først i 1966 slapp menn inn som studenter ved *JMU*.

Colleger ved *JMU* omfatter:
* College of Arts and Letters
* College of Business
* College of Education (1908)
* College of Graduate and Outreach Programs
* College of Integrated Science and Technology
** *School of Engineering (2008)*
* College of Science and Mathematics
* College of Visual and Performing Arts (2005)
** *School of Music*

Høsten 2008 starter opptaket ved School of Engineering, som skal ha spesielt fokus på miljø- og økologiske ingeniørstudier..

Ved *JMU* var det i alt 17&nbsp;393 studenter i 2006, og 1&nbsp;131 vitenskapelig ansatte. Samme året var skolepengene for studenter hjemmehørende i Virginia på US$ 6&nbsp;290. Om lag 70% av studentene er fra Virginia. Studier tilbys helt opp til doktorgradsnivå (Ph.D).

*Ronald E. Carrier Library* er oppkalt etter den fjerde rektoren, som oppnådde meget stor studentvekst for JMU på 1970- og 1980-tallet.

*JMU* har også et offentlig tilgjengelig arboret.

## Referanser


## Eksterne lenker
*
Hofte

**Hoften** (lat. *coxa*) er overgangen mellom kroppen og underekstremitetene. Det omfatter hofteleddet (acetabulofemoralleddet) og dens omgivende muskler. Hofteleddet er leddet mellom hofteskålen (acetabulum) i bekkenet og hodet på lårbeinet (*femurhodet*). Som regel er hoftene bredere hos kvinner enn hos menn, dette fordi at kvinnene skal kunne føde.

Bekkenet består av sju knokler, hvor noen vokser sammen når man blir voksen.
* Et korsbein (*sacrum*) som egentlig er en sammenvokst del av ryggraden
* Et par tarmbein (*os ilium*) som former hofteskåla hos mennesker
* Et par setebein (*os ischium*) som stikker ned og bak
* Et par skambein (*os pubis*) som sitter under navlen, og er holdt sammen av symfysen

Hofta ledder mot ryggraden og halebeinet via korsbeinet, og mot lårbeina via acetabulum, en fordypning på hver side der hoftebein, setebein og skambein møtes.

## Eksterne lenker
*
Sjatsk

**Sjatsk** (russisk: Шацк) er en by i Rjazan oblast i Russland. Byen ligger ved elva Sjatsja (en sideelv til Tsna), rundt 145&nbsp;km sørøst for Rjazan. Innbyggertall: 7&nbsp;300 (2005 est.), 7&nbsp;563 (folketelling 2002).

Sjatsk ble grunnlagt i 1553 som en militær utpost for å forsvare de sørlige grensene til Storfyrstedømmet Moskva. Byen fikk byrettigheter under Katarina den store i 1779.

## Referanser


## Eksterne lenker
*
Spas-Klepiki

**Spas-Klepiki** (russisk: Спас-Кле́пики) er en by i Rjazan oblast i Russland. Byen ligger ved elva Pra (ei sideelv til Oka), rundt 65&nbsp;km nordøst for Rjazan. Innbyggertall: 6&nbsp;700 (2005 est.), 6&nbsp;153 (folketelling 2002).

Spas-Klepiki ble grunnlagt poå 1500-tallet som bosetningen *Klepiki* (russisk: Кле́пики). og fikk innvilget bystatus i 1920.

## Referanser
John Brown University

**John Brown University** er et ikke-konfesjonelt kristent, ikke-kommersielt universitet i Siloam Springs i delstaten Arkansas i USA. Det ble opprettet i 1919 og er oppkalt etter predikanten og den kristne skolemannen John E. Brown, ikke etter slaveopprøreren John Brown.

Det var 1&nbsp;882 studenter opp til mastergradsnivå i 2006, og skolepengene dette året var US$ 16&nbsp;158.

## Eksterne lenker
* 
*
Flommen i Nord-Trøndelag 2006

**Flommen i [[Nord-Trøndelag]] 2006** var en flom som skyldtes kraftig regn. Flommen varte fra 31. januar til 2. februar 2006.
 Nordlandsbanen og veiforbindelsen mellom Nord- og Sør-Norge måtte stenges. En person omkom idet en bro raste ut på Årnes i Åfjord. Tidlige overslag var mellom 500 og 1000 bygningsskader pga. flom og ras.

I løpet av tre døgn falt det 150-300 mm nedbør som regn over området og snøsmeltingen bidro med 10-50 mm. Ispropper og oversvømmelser blant annet i Namsen, Stjørdalselva og Verdalselva gav den største flommen siden NVE startet flommåling i området 90 år tidligere.
## Referanser
Færøyenes landsstyre

**Færøyenes landsstyre** (færøysk: *Føroya landsstýri*) er Færøyenes selvstyrende regjering, og ledes av Færøyenes lagmann (*løgmaður*). Siden innføringen av departementsstruktur i forvaltningen i 1998 har enhver minister (*landsstýrismaður* eller -*kvinna*, landsstyremann eller -kvinne) ledet et departement. Landsstyret er ansvarlig overfor Lagtinget. Alle vedtatte lover skal godkjennes av lagmannen.

## Forfatning
En forløper til dagens ordning fantes på Færøyene under andre verdenskrig, da øyene var frivillig okkupert av Storbritannia og ellers tok seg av sine indre anliggenheter selv. Fra Lagtinget utgikk Færøyenes landsutvalg, som under hele krigen var tverrpolitisk og ledet av Andrass Samuelsen. Da Færøyene fikk indre selvstyre i 1948, ble Samuelsen landets første statsminister.

Færøyene er dog ikke fullt ut uavhengige: Utenriksforhold ivaretas for eksempel stort sett av regjeringen i København. Færøyenes regjering kan overfor fremmede stater og i mellomfolkelige organisasjoner forhandle og inngå folkerettslige avtaler, herunder forvaltningsavtaler, der hvor dette fullt ut faller inn under deres saksområder. De færøyske myndighetenes kompetanse i henhold til Hjemmestyreloven fra 1948, ble vesentlig utvidet med Overtagelsesloven i 2005.

Overtagelsesloven åpnet muligheten for at de færøyske myndighetene kan overta samtlige saker og saksområder, bortsett fra statsforfatningen, statsborgerskap, Høyesterett, utenriks-, sikkerhets- og forsvarspolitikk samt valuta- og pengepolitikk.

## Regjeringer

## Referanser


## Eksterne lenker
Pyridin

**Pyridin** er et basiskt hetrosyklisk organisk stoff med kjemisk formel C5H5N. Strukturelt sett er den lik benzen da en metin gruppe (=CH−) som er blitt erstattet med et nitrogen atom. Pyridinringen opptrer i mange viktige forbindelser som aziner, vitaminet niacin og pyridoksin. 

Pyridin var oppdaget i 1849 av den skotske kjemikeren Thomas Anderson som en av bestandelene i dippels olje. To år senere isolerte Anderson ren pyridin gjennom destilering av oljen. 

## Referanser
Tokerud skole

**Tokerud skole** er en ungdomsskole med nærmere 400 elever og ca. 50 ansatte. Den ble etablert i 1975 som Tokerudberget skole på Tokerud i Bydel Stovner. Skolen har hovedsakelig elever som kommer fra Vestli skole og Stovner skole. 

Byggene ble revet i 2014 og i perioden mellom 2014 og 2016 hadde skolen tilhold i Bredtvet skoleanlegg. Det nye bygget stod klar til innflytting i 2016 og har plass til inntill seks paralleler på hvert trinn. 

## Galleri

Fil:2012-09 Tokerud skole.jpg|Tokerud skole før rivning og ombygging.
Fil:140824 Kuben avd Bredtvet.JPG|Tokerud skole hadde i perioden mellom 2014 og 2016 tilhold i Bredtvet skoleanlegg. 


## Eksterne lenker
*
Marsfeltet

**Marsfeltet** ved arrangementskomplekset for rikspartidagene i Nürnberg ble designet av arkitekten og nazisten Albert Speer. Det indre arealet for feltet var på 955&nbsp;x&nbsp;610 meter, større enn 80 fotballbaner.  Feltet skulle kunne ta imot 250&nbsp;000 mennesker. Feltet ble oppkalt etter den romerske krigsguden Mars for å feire gjeninnføring av verneplikten i mars 1935, noe som var et brudd på Versaillestraktaten.

## Mars-feltet stasjon (Bahnhof Märzfeld)

I tilknytning til rikspartidagsfasilitetene ble det bygget en jernbane for å kunne transportere deltakere til rikspartidagene. Stasjonen var ferdig i 1938, men ble aldri ferdigstilt.

Etter at krigen startet i 1939 ble stasjonen benyttet til transport av krigsfanger som ble internert i ekstremt dårlige forhold på området. Tusener av krigsfanger, spesielt sovjetiske, døde av mishandling, sult og drap i fangeleirene.

Under andre verdenskrig var stasjonen startstedet for jødene som ble sendt østover til utryddelsesleirene. De to store transportene skjedde 29. november 1941 til dødsleiren Jungfernhof i nærheten av Riga, og 24. mars 1942 til Izbica i nærheten av Lublin (Polen). Tilsammen ble 2373 av Nürnbergs borgere myrdet som følge av nazistenes jødeforfølgelse.

Jernbanestasjonen fikk i 1957 navnet Bahnhof Nürnberg-Langwasser.  26. september 1987 ble den stengt for persontrafikk.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
Byen Nürnbergs side om Marsfeltet
Spassk-Rjazanskij

**Spassk-Rjazanskij** (russisk: Спасск-Ряза́нский) er en by i Rjazan oblast i Russland. Byen ligger ved bredden av Spassksjøen, rundt 55&nbsp;km sørøst for Rjazan. Innbyggertall: 8&nbsp;500 (2005 est.), 8&nbsp;858 (folketelling 2002).

Spassk-Rjazanskij ble grunnlagt i 1629 som slobodaen *Vaskina Poljana*. I 1778 fikk den innvilget bystatus og et nytt navn, *Spassk*. I 1929 ble bynavnet igjen endret, til Spassk-Rjazanskij.


File:Spassk near Ryazan - Town center 03.jpg|Sentrum av Spassk i nærheten av Ryazan.
File:Spassk near Ryazan - Ascension Church.jpg|Spassk-Rjazansij - Kristi Himmelfartskirken.


## Referanser


## Eksterne lenker
*
Nils Petter Mørland

**Nils Petter Mørland** (født 15. september 1975) er en norsk leder og aktør innen improvisasjonsteater og teatersport. Han er kunstnerisk leder for Teater Liksom. Sammen med sine to søsken Stian og Marte Mørland vant han NM i Teatersport i 2003 og 2004. Søsknene kalte seg i disse sammenhengene for Familien Mørland.

Sammen med Mats Eldøen var han primus motor for å starte improvisasjonsteaterhuset Det Andre Teatret i 2011. Fra 2017 er han ansatt som teatersjef for Brageteatret.

## Utdannelse
Mørland er utdannet dramapedagog fra Høgskolen i Oslo, og har i tillegg studert teologi ved Universitetet i Oslo.

## Referanser




## Eksterne lenker
* 
* Nils Petter Mørland på SceneWeb
Veslemøy Mørkrid

**Veslemøy Evenstad Mørkrid** (født 1982) er en norsk skuespiller. Hun er utdannet ved Nordisk Institutt for Scene og Studio og International Theatre New York. Veslemøy Evenstad Mørkrid var norgesmester i Teatersport i 2008. Hun er medlem av Teater Liksom og i ensemblet på Det Andre Teatret.

Hun har vært nominert til Kanonprisen 2014 i kategorien beste kvinnelig hovedrolle for sin rolle i filmen *[[Jakten på Berlusconi]]* og til Gullruten 2025 i kategorien beste skuespiller birolle drama for sin rolle i TV-serien *[[Rekviem for Selina]]*.

## Filmografi
* 2017: **, May Ones
* 2014: *[[Her er Harold]]*, Solveig
* 2014: *[[Jakten på Berlusconi]]*, Lillebird

### TV-serier
* 2025: *[[Rekviem for Selina]]* - Selinas mor
* 2019: *[[Beforeigners]]* -  Othilia
* 2015-2017: *[[Okkupert]]* - Ingrid Bø 
* 2014: *[[Kampen for tilværelsen (norsk TV-serie)|Kampen for tilværelsen]]* - Sagene Bokstue-dame
* 2013: *[[Hjem (TV-serie)|Hjem]]* - Cathrine Christiansen
* 2013: *[[Dag (TV-serie)|Dag]]* - Lily
* 2009: *[[Hotel Cæsar]]* - Pia Løken

### TV-opptredener
* 2015: *Spill meg* - teatersport-serie, improvisasjon
* 2013: *[[Komiprisen]]* - prisutdeling, underholdnings-innslag
* 2012: *[[Løvebakken (TV-serie)|Løvebakken]]* - underholdningsprogram, politiker på rødt lag

## Utvalgt teater
* 2017: *Dødsdansen*, Teater Ibsen
* 2016: Ferdinandøyeblikket, KHiO
* 2015: *Trollmannen fra OZ*, Hålogaland Teater
* 2014: *Folkestyre 2014*, Riksteatret
* 2013: *Kjøleskapmamma*, Akershus Teater/Det Andre Teatret
* 2010/2011: *Rekonstruksjoner*, NONcompany
* 2007: *The Oslo Experiment*, The Oslo Group
* 2006: *The Battle between The Terrorists and The Horrorists*, Grusomhetens Teater/Peter Schuman

## Referanser


## Eksterne lenker
*  
* Offisielt nettsted
Dolce & Gabbana

**Dolce & Gabbana** er et italiensk motehus. De er kjent for å lage eksklusive og dyre klær og har butikker i blant annet Milano og New York.

Det hele startet i 1985 i Milano, der hovedkontoret ligger, men underavdelinger over hele verden.

Motehusets eierne og hoveddesignerne er ekteparet Domenico Dolce og Stefano Gabbana. De er populære i Hollywood og har kledd opp blant annet Madonna, Isabella Rosselini, Kylie Minogue,Gisele Bündchen og Victoria Beckham.
Konsernet er delt inn i to hoveddeler:
*Dolce & Gabbana
*D&G

De har også en barneavdeling som heter D&G Junior.

Dolce & Gabbana betraktes for å være blant de rikeste personene i Italia. Klærne deres er populære i celebre kretser. D & G designer klær, sko, tilbehør, solbriller, møbler og mobiltelefoner. 

## Eksterne lenker
*
Flommer i Europa 2006

**Europeiske flommer 2006**

Våren 2006 ble store deler av Europa rammet av flom.

Fra februar til april ble mange av Europas elver flomstore, spesielt Elben og Donau, på grunn av kraftig regn og snøsmelting og steg til rekordnivå. De to nevnte elvene er Sentral-Europas lengste.

Høy vannstand i Donau medførte betydelig flom i deler av Serbia, Bulgaria og Romania, med skader på eiendom og infrastruktur i lokaliteter nær elvebreddene. Følger av høyvann i Sørøst-Europa ble antatt å skyldes dårlige dike- og demningsystemer langs elvene i de rammede landene.

## Eksterne lenker
* 

* Balkan i flomberedskap BBC News
* Massive tyske flommer observert fra verdensrommet 
*  Første flomoffer i Østerrike
* 32,000 mennesker i flomfare
Italias Grand Prix

**Italias Grand Prix** (italiensk: *Gran Premio d'Italia*) er et Formel 1-løp som siden serien ble opprettet har vært et fast innslag i Formel 1-kalenderen. Løpet har vært avholdt på Monza, bortsett fra i 1980 da løpet ble kjørt på Imola.

## Vinnere av Italias Grand Prix

## Første-gangs-vinnere

Italias Grand Prix har vært vertskap til følgende førere/ konstruktørers første seier: 

### Fører(e)

### Konstruktør(er)

## Tittelavgjørelser

Italias Grand Prix har vært vertskap til følgende tittelavgjørelser: 

### Fører(e)

### Konstruktør(er)
} Tony Trimmer /  Reine Wisell /  Dave Charlton
|***'
|'''[[Team Lotus|Lotus]]' femte tittel'''
|-
| '''[[Tyrrell]]-[[Ford Motor Company|Ford]]'''
|''' [[Jackie Stewart]]'''
|***'
|**[[Tyrrell]]<nowiki/>s første tittel**
|-
|** [[Matra]]-[[Cosworth]]**
|** [[Jackie Stewart]] /  [[Jean-Pierre Beltoise]]**
|***'
|'''[[Matra]]<nowiki/>s første tittel'''
|-
|''' [[Team Lotus|Lotus]]-[[Coventry Climax|Climax]]'''
|''' [[Jim Clark]] /'''  '''[[Trevor Taylor]] /'''  '''[[Peter Arundell]] /'''  '''[[Mike Spence]] /'''  '''[[Pedro Rodríguez (racerfører)|Pedro Rodríguez]] /'''  [[Jack Brabham]]
|***'
|**[[Team Lotus|Lotus]]' første tittel**
|-
|** [[Cooper Car Company|Cooper]]-[[Coventry Climax|Climax]]**
|** [[Jack Brabham]] /  [[Masten Gregory]] /  [[Bruce McLaren]] /  [[Giorgio Scarlatti]] /  [[Stirling Moss]] /  [[Maurice Trintignant]]**
|***'
|'''[[Cooper Car Company|Cooper]]<nowiki/>s første tittel'''
|-
|''' [[Vanwall]]'''
|[[Stirling Moss]] / [[Tony Brooks]] /  [[Stuart Lewis-Evans]]
|***'
|**[[Vanwall]]<nowiki/>s første tittel**
|}

## Referanser
Stormfloen i Nordsjøen november 2007

**Stormfloen i Nordsjøen november 2007** var en storm som rammet kysten av Nederland, Storbritannia, Tyskland, Danmark og Norge i 2007. 

Den 7. november dro et lavtrykk inn fra Atlanterhavet sør for Island, og videre over nordre Nordsjøen og inn over den svenske vestkysten. Lavtrykket førte med seg harde vinder og snøfall. Et ulykkelig vær ga opphav til uvanlig høy vannstand, når dette kombinertes med tidevannsvariasjonene oppstod en såkalt stormflo med et ekstremt høyvann.

Norsk meteorologisk institutt gav i samarbeid med oljeutvinningsbransjen uværet navnet: ***[[Stormen_Andrea|Andrea]]***. Den meteorologiske institusjonen ved Berlins frie universitet gav lavtrykket navnet **Tilo**.

Det ble spådd at stormfloen skulle nå sitt maksimum i løpet av fredag 9. november, og de europeiske værtjenestene gikk ut med varsler. Blant annet var det fare for at en del beskyttelsesdiker og -voller ikke skulle være gode nok, med oversvømmelser som resultat.

Varsler om mulige oversvømmelser ble gitt for Storbritannia og Nederland for 9. november. 
I Sverige varslet man at høy vannstand i Kattegat var ventet.

Som forebyggende tiltak ble oljeplattformer i Nordsjøen stengt.

Deler av Europas største havn, Rotterdam, ble stengt i løpet av natten mellom torsdag og fredag. Havnen som ligger i en elvemunning, ble beskyttet fra oversvømmelse ved at Maeslantkering, en 360 meter bred beskyttelsesbarriere, ble stengt. Denne har tidligere kun blitt stengt på prøve.

På kvelden fredag 9. november hadde ingen større oversvømmelser inntruffet, og effektene ble ikke så store som fryktet, fordi vindene avtok. Dog ble for eksempel veier og gater i visse deler av Suffolk på Englands østkyst oversvømt.

## Referanser
Ardeley

**Ardeley** er en liten landsby og verdslig sogn i East Hertfordshire, England. Den ligger omtrent to kilometer utenfor Walkern, og sognet omfatter grenden Cromer, foruten også Wood End og Moor Green.

Ardeley har en førskole, en pub (The Rabbits Foot, tidligere The Jolly Waggoner), en gammel, bevaringsverdig kirke som har sin opprinnelse tilbake til 1200-tallet, en 300 år gammel prestebolig, og kirkens andelsjordbruk (Church Farm). Gården gjorde det mulig for besøkende å kjøpe og eventuelt dyrke landbruksprodukter. Barneskolen, Ardeley St. Lawrence JMI, som ble grunnlagt i 1835, er drevet av kirken. Det stort internasjonalt vaskefirma, Hughes Gardner, er i dag basert i herregodset.

Ardeley er en billedskjønn landsby med små hus med stråtekket tak, landsbyens rådhus, også dekket med stråtak, en dam med ender og kirkegård. Det er også et lekeområde for barn ved skolen. Henry Chauncy, som skrev *Antiquities of Hertfordshire*, utgitt i 1700, kom fra landsbyen. Charles Chauncy, tredje president ved Harvard College, den ene av de to skolene ved det amerikanske universitetet Harvard, ble født i Ardeley den 5. november 1592. Landsbyen het den gang Yardeley.

Ardeley arrangerer en årlig veldedighetsfest hvor alle pengene går til prestegjeldas kirke.

## Referanser


## Eksterne lenker
* 
* Ardeley (A Guide to Old Hertfordshire)
* «Ardeley» i *[[Domesday Book]]*
Arme riddere

**Arme riddere** er en tradisjonell dessert bestående av loffskiver dyppet i en blanding av egg, melk, sukker, kanel, og i Norge som oftest kardemomme. Loffskivene stekes gyllenbrune i panne og serveres med syltetøy. Retten er en norsk variant av den franske *pain perdu*, tyske *arme Ritter*, spanske *torrija*, svenske *fattiga riddare* og engelske *French toast*.

## Referanser


## Eksterne lenker
*
Paul Kantner

**Paul Lorin Kantner** (født 17. mars 1941 i San Francisco i California, død 28. januar 2016 i San Francisco i California) var en amerikansk rockeartist. Han sang og spilte gitar i det amerikanske rockebandet Jefferson Airplane, hvor han var med fra starten i 1965. Han stod for mange av tekstene til Jefferson Airplane.

## Referanser




## Eksterne lenker
* 
* 
*
Marty Balin

**Marty Balin** (, født **Martyn Jerel Buchwald**; 30. januar 1942 i Cincinnati i Ohio i USA, død 28. september 2018 i Tampa i Florida) var en amerikansk rockeartist og en av vokalistene i det amerikanske rockebandet Jefferson Airplane, som han var grunnlegger av. Han stod for mange av tekstene til bandet.

Balin var sønn av jødiske innvandrer i USA fra Østeuropa. Da han var fire år, flyttet familien til California.

## Referanser


## Eksterne lenker
* 
* 
*
Manurhin

**Manurhin** (Manufacture de Machines du Haut-Rhin) var et fransk selskap best kjent som produsent av våpen.

## Historie

### 1920-1945
Selskapet ble opprettet i 1920 av Jules Spengler og Georges Chatel. Hovedproduktene var produksjon av prosesseringsmaskiner for mat, ammunisjon, maskiner for produksjon av ammunisjon, og meteorologiske instrumenter. I 1928 opprettet firmaet en fabrikk (Le Mans) for produksjon av skytevåpen, og i 1938 en fabrikk (Vichy) for medium størrelse ammunisjon, begge etter forespørsel ifra den franske regjering.

### 1945-1982
Etter den andre verdenskrig ekspanderte Manurhin med produksjon av flere nye produkter, blant annet innen verktøyindustri, flaskepåfyllingsmaskiner og Scooter produksjon. Firmaet hadde i denne perioden sin storhetstid med 4000 ansatte. I 1978 kjøpte firmaet Matra opp 34% av aksjene i selskapet. På grunn av reduksjon i de industrielle aktivitetene rundt 1980 begynte firmaet å få økonomiske problemer på begynnelsen av 80-tallet.

### 1983-1990
I 1983 fikk Matra fullt eierskap over Manurhin for å prøve å øke den industrielle og finansielle situasjonen. To separate selskap ble opprettet; *Matra Manurhin Defense* og *Matra Manurhin Automatic*, førstnevnte for ammunisjon og våpenproduksjon, sistnevnte for produksjon av verktøysmaskiner og annet industrielt utstyr. Dette selskapet blir senere delt opp i flere nye selskap.

### 1990-
I 1990 solgte Matra *Matra Manurhin Defense* til FN Herstal og fikk navnet *FN Engeneering S.A.* Selskapet beholdt lisensen på navnet Manurhin og adopterte navnet *Manurhin Equipment*. I 1991 overtok GIAT Industries firmaet på grunn av økonomiske problemer, de ønsket ikke å bruke navnet *Manurhin Equipement*. I 1995 skiftet de navn til *MR Equipement S.A*, og tok opp igjen navnet *Manurhin Equipement*. I 1999 ble våpendelen av produksjonen solgt til det franske selskapet *Chapuis* og det ble konsentrert så om produksjon av maskiner for tillaging av ammunisjon.

## Eksterne lenker
* Manurhin Equipement
* Chapuis Armes
Preben Mankowitz

**Preben Mankowitz** (født 22. oktober 1990 i Oslo) er en norsk fotballspiller som fra den 31. desember 2022 er klubbløs.

Han har tidligere spilt for Skeid, Veitvet, Bjerkealliansen, Groruddalen BK og Årvoll FK. Han var i søkelyset til noen Tippeliga-klubber men valgte å gå til Skeid før 2008-sesongen. Etter fire sesonger i Skeid, gikk Mankowitz videre til andredivisjonsklubben Grorud IL etter 2012-sesongen. 

Mankowitz var i skoleåret 2008-2009 inne i sitt siste år på idrettsfag ved Bjerke videregående skole i Oslo.

Han er nevø av Max Mankowitz tidligere europamester i kickboksing.

## Referanser


## Se også
* Liste over kjente elever ved Bjerke videregående skole

## Eksterne lenker
* 
* Profil på skeid.no
Tate Modern

**Tate Modern** i London er Storbritannias nasjonale museum for moderne kunst. Det er sammen med Tate Britain, Tate Liverpool, Tate St Ives og Tate Online en del av gruppen Tate Gallery.

Museet holder til i den gamle Bankside Power Station, opprinnelig tegnet av Giles Gilbert Scott. Bygningen ble bygget i to etapper mellom 1947 og 1963, og var i bruk som kraftverk frem til 1981. Bygningen ble deretter gjort om av sveitserne Herzog og de Meuron (Herzog & de Meuron) og åpnet som kunstmuseum den 12. mai 2000.

Tate-samlingen er stilt ut i tredje og femte etasje i bygningen, mens fjerde etasje brukes til midlertidige utstillinger. Deler av andre etasje brukes til mindre utstillinger av samtidskunst. 

I turbinhallen i første etasje var engang kraftstasjonens generatorer. Nå brukes plassen til bestillingsverker laget spesielt for Tate Modern, ett hvert år. Følgende kunstnere har bidratt til turbinhallen:

* 2000 — Louise Bourgeois — *Maman*, *I Do*, *I Undo*, *I Redo*
* 2001 — Juan Muñoz — *Double Bind*
* 2002 — Anish Kapoor — *Marsyas*
* 2003 — Olafur Eliasson — *The Weather Project*
* 2004 — Bruce Nauman — *Raw Materials*
* 2005 — Rachel Whiteread — *Embankment*
* 2006 — Carsten Höller — *Test Site*
* 2007 — Doris Salcedo — *Shibboleth*
* 2008 — Dominique Gonzalez-Foerster – *TH.2058*
* 2009 — Miroslaw Balka -* How It Is*

## Referanser


## Eksterne lenker
*
Hertugdømmet Amalfi

**Republikken** eller **Hertugdømmet Amalfi** var en *[[de facto]]* selvstendig stat med sentrum i den søritalienske byen Amalfi. Staten eksisterte på 900- og 1000-tallet. Opprinnelig var byen en del av hertugdømmet Napoli og ble styrt av en patricie, men løsrev seg fra forholdet til Bysants og valgte sin første hertug i 958. Staten utviklet seg til å bli et stort økonomisk senter, og kjøpmenn fra byen dominerte handelen i middelhavet og Italia frem til nordlige bystater, som Pisa og Genova, tok over. I 1073 mistet Amalfi sin selvstendighet til normannerne, og forsøk på å rive seg løs igjen var mislykkede.

## Litteratur
* 
* 
*  
*  
* 
* 
* 
*
Swiss Radio International

**Swiss Radio International (SRI)** (tysk: *Schweizer Radio International*, fransk: *Radio Suisse Internationale*, italiensk: *Radio Svizzera Internazionale*) er den del av sveitsiske SRG SSR og er begregnet på et internasjonalt publikum. Målgruppen til Swiss Radio International er utlendinger bosatt i Sveits samt folk andre steder som er interessert i sveitsiske forhold.

Swiss Radio International var opprinnelig en ren radiokanal, men sluttet i oktober 2004 med radiosendinger over kortbølge og satellitt. Hovedfokuset til Swiss Radio International er nå nettstedet *Swissinfo*. Swissinfo publiserer nyheter på engelsk, fransk, tysk, italiensk, spansk, portugisisk, arabisk, kinesisk og japansk.

SRI sender fortsatt radiosendinger kjent som *Swiss Satellite Radio*. Denne tjenesten er basert i Bern, og startet på 1980-tallet. Swiss Satellite Radio sender over satellitt og Internett, og har tre kanaler for popmusikk, klassisk musikk og jazz.

## Eksterne lenker
* Swissinfo 
* Radio Swiss Pop
* Radio Swiss Classic
* Radio Swiss Jazz
Télévision Suisse Romande

**Télévision Suisse Romande** (**TSR**) var en franskspråklig, sveitsisk allmennkringkaster for fjernsyn. Selskapet ble etablert i 1954 og var en del av den sveitsiske felles-kringkasteren SRG SSR. 1. januar 2010 fusjonerte TSR med radiokringkasteren Radio Suisse Romande og ble til kringkasteren Radio Télévision Suisse.

TSR drev to riksdekkende tv-kanaler *TSR 1* og *TSR 2*. Kanalene eksisterer fremdeles under RTS, men skiftet navn til RTS Un og RTS Deux i 2012.

## Referanser


## Eksterne lenker
* RTS' nettsted
Radiotelevisione svizzera di lingua italiana

**Radiotelevisione svizzera di lingua italiana (RSI)** (norsk oversettelse: *Italienskspråklig sveitsisk radio og fjernsyn*), også kalt **Radiotelevisione svizzera**, er den italienskspråklige allmennkringkasteren for radio og fjernsyn i Sveits. RSI er en del av den felles-sveitsiske kringkasteren SRG SSR og er medlem av Den europeiske kringkastingsunion. RSI ble forkortet **RTSI** frem til mars 2009 og drifter i dag tre radiokanaler og to tv-kanaler på italiensk. Kringkasteren har litt over 1000 ansatte.

## Bakgrunn
Radio svizzera di lingua italiana har røtter tilbake til 1925 som radiokanalen *Radio Monte Ceneri*. Etter flere år med prøvesendinger ble den offisielle kringkasteren Società svizzera di Radiodiffusione, forløperen til dagens SRG SSR, opprettet i 1931.

De første tv-sendingene startet 18. november 1958 fra studio i Zürich og var tyskspråklige med italienske undertekster. I 1961 ble den italienske fjernsynskringkasteren *Televisione svizzera di lingua italiana* (TSI) etablert med hovedkvarter like ved Lugano. Kanalen begynte fargesendinger i 1968. For italienske seere og lyttere i grenseområdene mot Sveits, var RTS et alternativ til den italienske kringkasteren Rai som hadde kringkastingsmonopol i Italia frem til 1980-årene.

RSI lanserte to nye radiostasjoner, kulturkanalen Rete Due i 1985 og ungdomskanalen Rete Tre i 1989. I 1997 etablerte RSI sin andre tv-kanal, kalt *[[RSI La 2|TSI 2]]*. Den opprinnelige kanalen skiftet navn til *[[RSI La 1|TSI 1]]*. Kanalene skiftet navn til RSI La 1 og RSI La 2 i 2009.

## Kanaler
### Fjernsyn
RSI driver to tv-kanaler med base i byen Comano:
* '''RSI La 1''' – hovedkanal fra 1961 som sender nyheter, underholdning, drama og dokumentarer

* **[[RSI La 2]]** – etablert 1997 og sender idrettsarrangementer, dokumentarer og dokumentarer

### Radio
RSI driver tre større radiokanaler med base i byen Lugano.
* Rete Uno – (*Kanal én*) allmennkanal som sender nyheter, musikk og underholdning
* Rete Due – (*Kanal to*) startet i 1966, sender kulturprogrammer og klassisk musikk og jazz
* Rete Tre – (*Kanal tre*) startet i 1983, retter seg mot yngre lyttere og spiller pop og rock

## Referanser


## Eksterne lenker
*
Hnutie za demokraciu

**Hnutie za demokraciu** (på norsk: «Bevegelsen for demokrati», HZD) er et slovakisk politisk parti. Partiet ble stiftet i 2002, etter en splittelse i Ľudová strana - Hnutie za demokratické Slovensko. 

HZDs første leder var Ivan Gašparovič, som var Slovakias president. Partiet ledes nå av Jozef Grapa.

Ved siste parlamentsvalg i 2006 fikk HZD 0,6% av stemmene, og havnet utenfor parlamentet. 

## Referanser
Sutz-Lattrigen

**Sutz-Lattrigen** er en kommune i kantonen Bern i Sveits. Den ligger ved Bielsjøen, og har  innbyggere.

Sutz-Lattrigen er kjent som stedet med Sveits' eldste rester av bosetninger, datert til omtrent  år siden.

## Eksterne lenker
*
Bevegelsen for demokrati

**Bevegelsen for demokrati** kan vise til:

*Bevegelsen for demokrati (Kapp Verde)
*Bevegelsen for demokrati (Slovakia)